Document ID: 32009R0448

UREDBA KOMISIJE (ES) št. 448/2009
z dne 28. maja 2009
o določanju odstotka sprejetja za izdajo izvoznih dovoljenj, zavračanju zahtevkov za izvozna dovoljenja in začasni prekinitvi vlaganja zahtevkov za izvozna dovoljenja za izvenkvotni sladkor
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1),
ob upoštevanju Uredbe Komisije (ES) št. 951/2006 z dne 30. junija 2006 o določitvi podrobnih pravil za izvajanje Uredbe Sveta (ES) št. 318/2006 glede trgovine s tretjimi državami v sektorju sladkorja (2) in zlasti člena 7e v povezavi s členom 9(1) Uredbe,
ob upoštevanju naslednjega:
(1)
V skladu s točko (d) prvega pododstavka člena 61 Uredbe (ES) št. 1234/2007 se lahko sladkor, katerega proizvodnja v tržnem letu presega kvoto iz člena 56 navedene uredbe, izvozi le v okviru količinske omejitve, ki jo določi Komisija.
(2)
Uredba Komisije (ES) št. 274/2009 z dne 2. aprila 2009 o določitvi količinske omejitve za izvoz izvenkvotnega sladkorja in izvenkvotne izoglukoze do konca tržnega leta 2009/2010 (3) določa zgoraj navedene omejitve. Ta uredba se bo uporabljala šele od 1. oktobra 2009 in zato bo količinska omejitev za izvoz izvenkvotnega sladkorja in izvenkvotne izoglukoze do konca tržnega leta 2009/2010 na voljo šele od tega datuma.
(3)
Za tržno leto 2009/2010 je torej treba odstotek sprejetja določiti na nič za količine, za katere so se vložili zahtevki med 18. majem 2009 in 22. majem 2009, vlaganje zahtevkov za izvozna dovoljenja za sladkor pa je treba začasno prekiniti. V skladu s tem je treba za tržno leto 2009/2010 zavrniti vse zahtevke za izvozna dovoljenja za sladkor, ki so bili predloženi 25., 26., 27., 28. in 29. maja 2009 -
SPREJELA NASLEDNJO UREDBO:
Člen 1
1. Za tržno leto 2009/2010 se za izvenkvotni sladkor, za katerega so bili od 18. maja 2009 do 22. maja 2009 vloženi zahtevki, izdajo izvozna dovoljenja za količine iz zahtevkov, pomnožene z odstotkom sprejetja, ki znaša 0 %.
2. Za tržno leto 2009/2010 se zahtevki za izvozna dovoljenja za izvenkvotni sladkor, ki so bili predloženi 25., 26., 27., 28. in 29. maja 2009, zavrnejo.
3. Za tržno leto 2009/2010 se vlaganje zahtevkov za izvozna dovoljenja za izvenkvotni sladkor začasno prekine za obdobje od 1. junija 2009 do 30. septembra 2009.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. maja 2009

Labels: 7
3
19
6